CELEX: 32014D0098
Language: lv
Date: 2014-02-17 00:00:00
Title: Padomes Lēmums 2014/98/KĀDP ( 2014. gada 17. februāris ), ar ko groza Lēmumu 2011/101/KĀDP par ierobežojošiem pasākumiem pret Zimbabvi

20.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 50/20
            
         
      PADOMES LĒMUMS 2014/98/KĀDP
   (2014. gada 17. februāris),
   ar ko groza Lēmumu 2011/101/KĀDP par ierobežojošiem pasākumiem pret Zimbabvi
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:
   
               (1)
            
            
               Padome 2011. gada 15. februārī pieņēma Lēmumu 2011/101/KĀDP par ierobežojošiem pasākumiem pret Zimbabvi (1).
            
         
               (2)
            
            
               Padome ir pārskatījusi Lēmumu 2011/101/KĀDP, ņemot vērā politiskās situācijas attīstību Zimbabvē.
            
         
               (3)
            
            
               Ierobežojošie pasākumi būtu jāatjauno līdz 2015. gada 20. februārim.
            
         
               (4)
            
            
               Būtu arī jāatjauno ceļošanas aizlieguma un aktīvu iesaldēšanas pārtraukšana attiecībā uz lielāko daļu personu un vienību, kuras norādītas Lēmuma 2011/101/KĀDP I pielikumā. Minētie pasākumi būtu jāpārtrauc arī attiecībā pret dažām citām papildu personām, kas uzskaitītas minētajā pielikumā. Ceļošanas aizliegumu un aktīvu iesaldēšanu būtu jāturpina piemērot attiecībā pret divām personām un vienu vienību, kas iekļautas minētajā pielikumā.
            
         
               (5)
            
            
               Attiecīgi būtu jāgroza Lēmums 2011/101/KĀDP,
            
         IR PIEŅĒMUSI ŠO LĒMUMU.
   1. pants
   Lēmumu 2011/101/KĀDP groza šādi.
   
               1)
            
            
               lēmuma 4. panta 5. punktu aizstāj ar šādu:
               “5.   Dalībvalstis var paredzēt izņēmumus pasākumu piemērošanai, kas paredzēti 1. punktā, ja ieceļošana ir pamatota steidzamu un neatliekamu humānās palīdzības iemeslu dēļ, vai izņēmuma kārtā, lai apmeklētu starpvaldību sanāksmes un tās, kuras atbalsta Eiropas Savienība vai attiecībā uz kurām tā ir uzņēmēja, ja notiek politiskais dialogs, kas tieši veicina politiskos mērķus saistībā ar ierobežojošiem pasākumiem, ietverot demokrātiju, cilvēktiesības un tiesiskumu Zimbabvē.”;
            
         
               2)
            
            
               lēmuma 10. pantu aizstāj ar šādu:
               “10. pants
               1.   Šis lēmums stājas spēkā tā pieņemšanas dienā.
               2.   Šo lēmumu piemēro līdz 2015. gada 20. februārim.
               3.   Lēmuma 4. panta 1. punktā un 5. panta 1. un 2. punktā minētie pasākumi, ciktāl tos piemēro II pielikumā uzskaitītajām personām un vienībām, tiek pārtraukti līdz 2015. gada 20. februārim.
               Apturēšanu pārskata reizi trijos mēnešos.
               4.   Šo lēmumu regulāri pārskata un attiecīgi atjauno vai groza, ja Padome uzskata, ka lēmuma mērķi nav sasniegti.”
            
         2. pants
   Lēmuma 2011/101/KĀDP I pielikumā iekļautās personas, kas ir uzskaitītas šā lēmuma pielikumā, tiek pievienotas Lēmuma 2011/101/KĀDP II pielikumā.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
   
      Briselē, 2014. gada 17. februārī
      
         
            Padomes vārdā –
         
            priekšsēdētājs
         
         A. TSAFTARIS
         
      
   
   
      (1)  OV L 42, 16.2.2011., 6. lpp.
   
      PIELIKUMS
      
                   
               
               
                  Vārds, uzvārds (un iespējamie pieņemtie vārdi)
               
            
                  1.
               
               
                  
                     Bonyongwe, Happyton
                  
               
            
                  2.
               
               
                  
                     Chihuri, Augustine
                  
               
            
                  3.
               
               
                  
                     Chiwenga, Constantine
                  
               
            
                  4.
               
               
                  
                     Mutasa, Didymus Noel Edwin
                  
               
            
                  5.
               
               
                  
                     Nyikayaramba, Douglas
                  
               
            
                  6.
               
               
                  
                     Shiri, Perence (pazīstams arī kā Bigboy) Samson Chikerema
                  
               
            
                  7.
               
               
                  
                     Sibanda, Jabulani
                  
               
            
                  8.
               
               
                  
                     Sibanda, Phillip Valerio (pazīstams arī kā Valentine)